
ROMANIA                                                                                                                

JUDETUL TIMIS

MUNICIPUL TIMISOARA
DIRECTIA  GENERALA URBANISM 

COMPARTIMENT DISCIPLINA IN CONSTRUCTII
Nr.  SC2020 – 14845 / 06.07.2020

RAPORT DE SPECIALITATE
privind constituirea Comisiei de Acord Unic si aprobarea Protocolului de colaborare intre Municipiul Timisoara si emitentii de avize si acorduri necesare executarii lucrarilor de constructii
              Avand in vedere  Referatul de aprobare a proiectului de hotarare nr.                                        initiat de Primarul Municipiului Timisoara prin care se propune constituirea Comisiei de Acord Unic si aprobarea Protocolului de colaborare intre Primaria Municipiului Timisoara si societatile/institutiile cu atributii in emiterea avizelor/acordurilor necesare pentru obtinerea autorizatiilor de construire

              Referitor la prevederile Legii nr. 50/ 1991, republicata, privind autorizarea executarii lucrarilor de constructii, care prevede la art. 45 alin. (1^1) faptul ca Municipiul Timisoara, prin Directia Generala Urbanism are obligatia sa stabileasca termenii si conditiile pentru creearea unui cadru oficial de colaborare inter-institutionala in vederea prestarii serviciilor privind obţinerea,  contra cost,  la cererea solicitantului, a avizelor şi acordurilor necesare autorizării executării lucrărilor de construcţii prin emiterea acordului unic de catre aceasta comisie.
              Conform  dispozițiilor art. 45 alin. 1^7 din Legea nr.50/1991 modificată prin Legea nr. 7/2020, componența Comisiei pentru acord unic se stabilește pe bază de protocoale încheiate între autoritățile administrației publice locale și emitenții de avize și acorduri și se compune din :

“a) specialişti provenind din structura proprie a aparatului administraţiei publice locale, care asigură şi secretariatul comisiei;
b) reprezentanţii delegaţi ai tuturor societăţilor care administrează şi/sau furnizează utilităţile urbane-avizatori;
c) reprezentanţii împuterniciţi ai serviciilor descentralizate ale administraţiei publice centrale în domeniile prevenirii şi stingerii incendiilor, apărării civile şi protecţiei sănătăţii populaţiei, prevăzute de lege;
d) reprezentanţii altor instituţii emitente de avize şi acorduri relevante, după caz.”

             
 In conformitate cu prevederile Legii 50/1991 privind autorizarea executarii lucrarilor de constructii, obţinerea avizelor/acordurilor se poate realiza fie direct de către solicitant sau împuterniciţii acestora, anterior depunerii documentaţiei tehnice pentru autorizarea construcţiei, fie prin intermediul CAU la cererea solicitantului.

În situaţia obţinerii avizelor şi acordurilor prin intermediul Comisiei pentru acord unic, corespondenţa dintre autorităţile publice competente cu autorizarea construcţiilor şi emitenţii de avize/acorduri  se va realiza prin intermediul portalului http://www.edirect.e-guvernare.ro/.
      
  Astfel, se retine obligatia Municipiului Timisoara de a incepe demersurile precum si de a organiza intreaga procedura de  emitere a acordului unic -  prin care cetatenii/ investitorii sa li se dea posibilitatea sa obtina in mediul virtual avize/autorizatii, prin intermediul portalului http://www.edirect.e-guvernare.ro/. , sa nu mai fie nevoiti sa se prezinte la ghiseu la fiecare societate/institutie in parte.    
               Practic, este necesara constituirea CAU si pentru o buna functionare a acesteia este necesar ca Municipiul Timisoara să încheie un protocol cu toate societățile și instituțiile care emit avize sau acorduri necesare obținerii autorizațiilor de construire. Metodologia de autorizare, relatiile functionale, atributiile si asigurarea ritmicitatii functionarii CAU se stabileste prin Regulament de organizare si functionare care se aproba prin Dipozitie Primar conform prevederilor Legii nr.  50/1991, republicata, art. 45 alin. (1^6) .
             Pe baza acestor protocoale si regulamente de organizare si functionare și ca urmare a  cererilor adresate prin intermediul portalului e-guvernare de catre cetateni/investitori, Primăria Timisoara prin secretariatul Comisiei de acord unic va transmite documentatiile de avizare prin intermediul punctului unic de contact http://www.edirect.e-guvernare.ro/. catre fiecare reprezentant al avizatorilor prevazut in certificatul de urbanism . 
            In concluzie, pentru a stabili persoanele din fiecare societate / institutie cu responsabilitate in domeniul emiterii avizelor  şi acordurilor necesare autorizării executării lucrărilor de construcţii, de asemenea,  pentru a trasa responsabilitatile fiecare parti,  este necesara constituirea CAU si, implicit aprobarea  Protocolului  de colaborare intre Municipiul Timisoara si emitentii de avize si acorduri , conform Anexei care va face parte integranta din prezentul Raport de specialitate. 

